Hotărârea Curții (Camera a zecea) din 21 martie 2013 – Comisia/Franța
(Cauza C‑197/12)
„Neîndeplinirea obligațiilor de către un stat membru – Fiscalitate – TVA – Directiva 2006/112/CE – Articolul 148 – Scutirea anumitor operațiuni destinate navelor utilizate pentru transportul de călători cu plată sau pentru activități comerciale – Condiția afectării pentru navigația în largul mării”
1.                     Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat – Modificare ulterioară a reglementării naționale – Adaptarea motivelor – Admisibilitate – Condiții (art. 258 TFUE) (a se vedea punctele 26-28)
2.                     Armonizarea legislațiilor fiscale – Sistemul comun al taxei pe valoarea adăugată – Scutiri – Scutirea anumitor operațiuni destinate navelor utilizate pentru transportul de călători cu plată sau pentru activități comerciale – Condiția afectării pentru navigația în largul mării – Reglementare națională care nu supune scutirea operațiunilor respective cerinței afectării pentru navigația în largul mării – Neîndeplinire a obligațiilor [Directiva 2006/112 a Consiliului, art. 148 lit. (a)-(d)] (a se vedea punctele 30-34 și 36 și dispozitivul)
Obiectul
Neîndeplinirea obligațiilor de către un stat membru – Încălcarea articolului 148 literele (a), (c) și (d) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7) – Scutirea anumitor operațiuni destinate navelor utilizate pentru transportul de călători cu plată sau pentru activități comerciale – Condiția afectării pentru navigația în largul mării – Compatibilitatea unei măsuri naționale care extinde în mod nejustificat domeniul scutirilor prevăzute de directivă
Dispozitivul
1)
Prin faptul că nu supune scutirea de taxa pe valoarea adăugată a operațiunilor menționate la articolul 262 secțiunea II punctele 2, 3, 6 și 7 din Codul fiscal general cerinței afectării pentru navigația în largul mării a navelor care asigură transportul de călători cu plată și a navelor utilizate pentru activități comerciale, Republica Franceză nu și‑a îndeplinit obligațiile care îi revin în temeiul Directivei 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, în special în temeiul articolului 148 literele (a), (c) și (d) din această directivă.
2)
Obligă Republica Franceză la plata cheltuielilor de judecată.